Document ID: 32005D0132

KOMISJONI OTSUS,
16. veebruar 2005,
millega tunnistatakse kehtetuks komisjoni otsus 2000/137/EÜ, millega kiidetakse heaks teatavate Horvaatiast ja Ukrainast pärinevate rauast ja legeerimata terasest õmblusteta torude importi käsitleva dumpinguvastase menetlusega pakutud kohustused
(2005/132/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi “algmäärus”), (1) eriti selle artiklit 8,
olles konsulteerinud nõuandekomiteega,
ning arvestades järgmist:
A. EELMINE MENETLUS
(1)
Määrusega (EÜ) nr 348/2000 (2) kehtestas komisjon lõpliku dumpinguvastase tollimaksu teatavate Horvaatiast ja Ukrainast pärinevate rauast või legeerimata terasest õmblusteta torude impordi suhtes ühendusse. Otsusega 2000/137/EÜ (3) kiitis komisjon heaks Horvaatia ja Ukraina eksportijate pakutud kohustused. Otsusega 2002/669/EÜ kiitis komisjon heaks Ukraina tootjate vabatahtliku loobumise ühisest kohustusest.
(2)
Euroopa Liidu õmblusteta terastorude tootmisharu kaitsekomitee taotluse alusel algatas komisjon vastavalt algmääruse artiklile 11 lõikele 3 kehtivate dumpinguvastaste meetmete vahepealse läbivaatamise, mis hõlmas ka meetmete vormi. (4)
B. KOHUSTUSE HEAKSKIITMISE TÜHISTAMINE
(3)
Nõukogu lõpetas läbivaatamise määrusega (EÜ) nr 258/2005. (5)
(4)
Arvestades määruse (EÜ) nr 258/2005 põhjendust 137 ning pärast kõikide asjaomaste huvitatud pooltega konsulteerimist leiti, et kohustus ei ole oma praegusel kujul enam asjakohane. Selle põhjal ning kooskõlas kõnealuse kohustuse asjakohaste punktidega, millega volitatakse komisjoni ühepoolselt kohustuse heakskiitmist tühistama, otsustas komisjon kohustuse heakskiitmise tühistada.
(5)
Komisjon teatas Horvaatia ettevõttele Mechel Željezara Ltd 2004. aasta detsembris, et teeb ettepaneku kehtiva kohustuse heakskiitmine tühistada. Pärast nimetatud ettepaneku avaldamist informeeris Horvaatia valitsus komisjoni, et Horvaatia ainus vaatlusalust toodet valmistav ettevõte on suletud ja lõpetanud tootmise 2004. aasta sügisel. Ka sel põhjusel ei ole asjakohane kohustus enam kehtiv.
C. OTSUSE 2000/137/EÜ KEHTETUKS TUNNISTAMINE
(6)
Eespool öeldut silmas pidades tuleks komisjoni otsus 2000/137/EÜ, mida muudeti komisjoni otsusega 2002/669/EÜ, kehtetuks tunnistada.
(7)
Paralleelselt käesoleva otsusega sätestas nõukogu määrusega (EÜ) nr 258/2005 lõpliku üleriigilise dumpinguvastase tollimaksu teatavate Horvaatiast pärinevate rauast või legeerimata terasest õmblusteta torude impordi suhtes ühendusse,
ON VASTU VÕTNUD KÄESOLEVA OTSUSE:
Artikkel 1
Komisjoni otsus 2000/137/EÜ, muudetud komisjoni otsusega 2002/669/EÜ, tunnistatakse kehtetuks.
Artikkel 2
Käesolev otsus jõustub päeval pärast selle avaldamist Euroopa Liidu Teatajas.
Brüssel, 16. veebruar 2005

Labels: 7
4
18
1